Alness

Alness (skotsk-gælisk: Alanais) er en by i området Ross and Cromarty i regionen Highland på østkysten av Skottland. Byen er lokalisert nær munningen av elven Averon nær bukten Cromarty Firth. Byen Invergordon ligger 5 km mot øst og landsbyen Evanton 6 km mot sørvest. Folketallet er beregnet til 5 950 personer.«Mid-2020 Population Estimates for Settlements and Localities in Scotland» , National Records of Scotland. 31. mars 2022.

I det meste av 1990-tallet og begynnelsen av 2000-tallet deltok Alness regelmessig og vant blomsterkonkurranser som Scotland in Bloom, Britain in Bloom og andre, og vant mange priser. Dette bidro til å regenerere mange områder av byen, med boligfelt som vant adskilte priser. Byen har ikke hatt like gode resultater de siste årene på grunn av finanskostnadene. Byen er fortsatt prydet med blomster vedlikeholdt av frivillige.

I 2018 ble byen kronet som skotsk mester i Great British High Street Awards 2018.«The Winners» , The Great British High Street Dommerne besøkte de finalelistede hovedgatene over hele England, Skottland, Wales og Nord-Irland og møtte lokale bedrifter, kunder og samfunnsorganisasjoner, med Alness som imponerte med sin reoppfinnelse gjennom årene til å bli et sted å finne alt fra blomsterbutikker og brudeklær til delikatessebutikker og bakerier.Campbell, Rita: «Alness is Scottish high street champion». Press and Journal

 Historie 
I september 1715 fant trefningen i Alness sted mellom jakobittiske klaner som MacKenzie og MacDonald under jarlen av Seaforth, og pro-regjeringsvennlige Munro, Ross, MacKay under jarlen av Sutherland. Jakobittene fordrev sine motstandere over Struie til Bonar.«Site Record for Alness», Royal Commission on the Ancient and Historical Monuments of Scotland.

Fyrish-monumentet ble reist i 1782 på Fyrish Hill (Cnoc Fyrish), i Fyrish i nærheten av Alness, på ordre av Hector Munro, 8. av Novar, en innfødt lord i området som hadde tjenstgjort militært i India. Da dem lokale befolkning i stor grad hadde blitt fjernet grunnet utrenskningen av Høylandet var sysselsetting blitt et problem, og reisingen av monumentet var blant annet for å skaffe lokale arbeid. Det ble sagt at Munro rullet steiner fra toppen og til bunnen av høyden, og dermed utvide arbeidstiden og betale arbeiderne for ekstra timer.«Scots Monuments: Fyrish Monument», The Scotsman Daily. Monumentet representerer «Gate of Negapatam», en port i Madras, India, hvor general Munro erobret for britene i 1781. 

Monumentet er synlig fra bortimot overalt i omgivelsene til Kiltearn og Alness. Stedet gir også en omfattende utsikt over Cromarty Firth og utover, og fjellet Ben Wyvis kan sees tydelig, spesielt imponerende hvis den er snødekt. En sti til toppen starter ved en parkeringsplass nordøst for bakken ved OS rutenett NH627715.

Under andre verdenskrig var Alness lokaliseringen til RAF Alness, en stor trenings- og operasjonsbase for Catalina-amfibiekjøretøyer og Sunderland-sjøfly, som strekker seg fra Invergordon til Alness-punktet.«Alness (Invergordon)», Airfields of Britain Conservation Trust.  Det er nå et industriområde. Et minnesmerke over de som ble drept på operative oppdrag ble plassert på denne industrigården i 2001. En propell fra en Catalina ble funnet og restaurert av RAF-lærlinger og er nå stilt ut i byen Alness. Tennisbanene på industriområdet er de eneste gjenværende delene av eiendommen som stammer fra andre verdenskrig.

 Destillering 
Det er to destillerier i Alness; Dalmore destilleri og Teaninich destilleri. Førstnevnte eies og drives av Whyte og Mackay Ltd, som eies av filippisnkbaserte Emperador Inc.«Philippines firm Emperador buys Whyte & Mackay for £430m», BBC 9. mai 2014 Teaninich ble grunnlagt og bygget i 1817 av Hugh Munro på eiendommen hans Teaninich Castle.Arthur, Helen (2002) [1997]: The single malt companion (opprinnelig nederlandsk). Oversatt av Liesbeth Machielsen. Librero. ISBN 90-5764-236-0. s. 219–220. Destilleriet produserer hovedsakelig malt for blanding, og det brukes i Johnnie Walkers Red Label. Det er ingen offisielle tappinger av malten lenger.

 Referanser 

 Eksterne lenker 

 Alness, Undiscover Scotland

Kategori:Byer i Highland